Държавен вестник, бр. 74, 2024 г., стр. 17

БРОЙ  74	
Д Ъ Р Ж А В Е Н  В Е С Т Н И К 	
СТР.  17   
– Кой се обажда – лицето, близък или 
активен гражданин;
– Тип на разговора – подкрепа, партни­
ране за вземане на решение или даване на 
информация;
– Насочване и информиране – специализи­
рани програми или социални услуги;
– Насочване към други институции съглас­
но Координационния механизъм за помощ и 
подкрепа на пострадали от домашно насилие 
(МВР, ДАЗД, АСП и други).
Целта на вътрешния списък/регистър на 
телефонните обаждания е да се използва при 
оценка на риска, статистика и анализи.
Личната информация е конфиденциална, 
освен ако се идентифицира висок риск за 
пряка, непосредствена и последваща опасност 
за живота и здравето на пострадалото лице 
и е необходимо нейното разкриване.
За целите на Националната информационна 
система се събират данни, които са посочени 
в Картата за предварителна оценка на риска 
към Координационния механизъм за помощ 
и подкрепа на лица, пострадали от домашно 
насилие.
Приложение № 2
към чл. 31
Специализирана услуга 
Консултативен център за лица, пострадали от 
домашно насилие (Социално, психологическо 
и правно консултиране и специализирани 
програми за възстановяване и/или защита на 
лица или деца, жертви на домашно насилие 
или свидетели)
I. Определение
Консултативен център за лица, пострадали 
от домашно насилие, е самостоятелна услуга 
или комплекс – едновременно няколко спе­
циализирани услуги за пълнолетни лица и/
или деца, пострадали от домашно насилие, 
които включват психологическа, социална 
и правна помощ. Могат да се предоставят и 
специализирани програми за възстановяване 
след преживяно домашно насилие и/или за 
защита от домашно насилие.
II. Цел
Гарантиране на безопасност и сигурност 
на пострадалите лица/деца чрез трайно пре­
кратяване на домашното насилие, превенция 
на повторна виктимизация и преодоляване на 
травматичния опит.
III. Целева група
Пълнолетни лица и деца, пострадали от 
различни форми на домашно насилие.
IV. Принципи
1. Спешна подкрепа и сигурна защита за 
пострадалото лице;
2. Свободен личен избор на пострадалото 
лице;
3. Защита на най-добрия интерес на по­
страдалото лице;
4. Професионална конфиденциалност;
5. Зачитане на достойнството на пострадало­
то лице без стигматизиращо отношение;
6. Сътрудничество с услуги за извършители 
на домашно насилие с оглед на ефективна 
оценка на риска;
7. Спазване на професионални и етични 
стандарти на психологическо, социално 
и правно консултиране;
8. Гарантиране на най-добрия интерес на 
детето съгласно Конвенцията на ООН 
за правата на детето;
9. Пострадалите лица с увреждания по­
лучават услугата в достъпен за тях 
формат, съобразен със спецификата на 
увреждането.
V. Вход към услугата
Всяко пострадало лице може да се обърне 
самостоятелно и директно към специализи­
раната услуга и програма чрез телефонно 
обаждане на рецепция и/или чрез електронна 
поща за записване на час за среща със спе­
циалист или чрез посещение на място.
Пострадалото лице може да бъде инфор­
мирано за услугата/програмата или насочено 
към нея от институция или при ползването 
на социална услуга. Насочването се осъщест­
вява чрез съдебен акт по ЗЗДН или чрез друг 
насочващ документ, издаден от изпращащата 
институция.
След постъпване на случай в консултатив­
ния център се събира първоначална и обща 
информация за всяко лице, потърсило помощ. 
Всеки нов неспешен случай се обсъжда на 
екипна среща, на която се изготвят работни 
хипотези за конкретния случай и се разпре­
деля на специалист/и. 
VI. Процедура по предоставяне на специа­
лизираната услуга
При заявена услуга от страна на постра­
далото лице определеният екип прави първо­
начална преценка за спешност. Според тази 
преценка се определят видовете консултации, 
които ще бъдат предоставени на пострадалото 
лице.
 При спешен случай незабавно се пре­
доставя среща с консултант, който пра­
ви кризисна интервенция. Кризисната 
интервенция представлява комплекс 
от спешни мерки, които осигуряват не­
забавно облекчаване на симптомите и 
подобряване на факторите на средата с 
цел бързо стабилизиране на емоционал­
ното състояние на пострадалото лице и 
постигане на безопасност и сигурност.
Кризисната интервенция включва следните 
форми на работа:
• Емоционална подкрепа за преодоляване 
на шока, тревогата и силните емоции, 
породени от кризата;